|  |  |  |  |  |  |
| --- | --- | --- | --- | --- | --- |
| **ΕΙΣΗΓΗΣΗ**  **Του Στεφανίδη Γεωργίου**  **Δ/ντή περιβάλλοντος** | |  | | --- | | **ΠΡΟΣ:** | | **ΔΗΜΟΤΙΚΟ ΣΥΜΒΟΥΛΙΟ ΝΑΟΥΣΑΣ** |   **ΚΟΙΝ: ΑΝΤΙΔΗΜΑΡΧΟ ΠΕΡΙΒΑΛΛΟΝΤΟΣ**  **ΑΝΤΩΝΗ ΚΑΡΑΓΙΑΝΝΙΔΗ** |  |  |

|  |  |
| --- | --- |
| **ΘΕΜΑ:** | **Παράταση χρόνου ισχύος της διαχειριστικής μελέτης του δημοτικού δάσους** |

Η ισχύουσα διαχειριστική μελέτη του Δημοτικού δάσους Νάουσας της δεκαετίας 2013-2022 λήγει στις 31-12-2022 και εγκρίθηκε με την απ’ αριθμ. 58470/30-07-2013 (ΑΔΑ:ΒΛΒΠΟΡ1Υ-Υ6Π) απόφαση της Αποκεντρωμένης Διοίκησης Μακεδονίας - Θράκης.

Όμως υπάρχουν 11 συστάδες από την μελέτη αυτή που δεν υλοτομήθηκαν.

Οι συστάδες αυτές είναι:

**27α** με λήμμα **820 κ.μ**. ξυλεία οξυάς, δρυς

**27β** με λήμμα **750 κ.μ.** ξυλεία οξυάς, δρυς

**27γ** με λήμμα **1.000 κ.μ.** ξυλεία οξυάς, δρυς

**27δ** με λήμμα **850 κ.μ.** ξυλεία οξυάς, δρυς

**27ε** με λήμμα **900 κ.μ.** ξυλεία οξυάς, δρυς

**29α** με λήμμα **560 κ.μ.** ξυλεία οξυάς, δρυς, καστανιά, φιλύρα

**29β** με λήμμα **1.120 κ.μ.** ξυλεία οξυάς, δρυς, καστανιά, φιλύρα

**29γ** με λήμμα **750 κ.μ.** ξυλεία οξυάς, δρυς, καστανιά, φιλύρα, λεύκη

**29δ** με λήμμα **380 κ.μ.** ξυλεία οξυάς, δρυς, καστανιά, φιλύρα

**37** με λήμμα **650 κ.μ.** ξυλεία οξυάς, πεύκη, δρυς

**38α** με λήμμα **600 κ.μ.** ξυλεία οξυάς, δρυς

**ΣΥΝΟΛΟ 8.380 κ.μ.**

Οι λόγοι που δεν υλοτομήθηκαν έως τώρα οι ως άνω συστάδες είναι διάφοροι και ανεξάρτητοι από τη θέληση του ιδιοκτήτη Δήμου Νάουσας, δηλαδή:

* Τα λήμματα 27α, 27β, 27γ, 27δ, 27ε, 37, 38α ενώ δημοπρατήθηκαν τον Σεπτέμβριο του 2022, μετά από προσφυγή συμμετέχουσας στη δημοπρασία εταιρείας, εκδόθηκε η υπ’ αριθμ. 244467/16-11-2022 απόφαση της Αποκεντρωμένης Διοίκησης Μακεδονίας-Θράκης που ακύρωσε την υπ’ αριθμ. 409/2022 απόφαση της Οικονομικής Επιτροπής του Δήμου Νάουσας περί κατακύρωσης της δημοπρασίας.
* Η έλλειψη εργατών υλοτόμων στην περιοχή.
* Η μεταφορά των υλοτομιών 11 συστάδων από τα έτη 2020 και 2021 στο 2022 λόγω ελλείψεως ενδιαφέροντος στα έτη αυτά.
* Το έτος 2022 είχαμε δηλαδή μια συσσώρευση συνολικά 27 λημμάτων τριετίας στο έτος 2022 που ήταν αδύνατον να υλοτομηθούν μέχρι το τέλος του 2022.

Έχοντας υπόψη το παραπάνω σκεπτικό, το άρθρο 142 του Ν.∆. 86/69 «Περί δασικού κώδικος» και την με αριθμό 157567/26-4-1985 απόφαση Υπ. Γεωργίας «Περί παράτασης του χρόνου ισχύος πινάκων υλοτομίας και διαχειριστικών μελετών**»**

**Καλείται το δημοτικό συμβούλιο να αποφασίσει:**

1. Την παράταση ισχύος για ένα (1) έτος της Διαχειριστικής Μελέτης του Δημοτικού δάσους Νάουσας περιόδου 2013-2022, εξαιτίας µη ολοκληρωμένης εφαρμογής αυτής κατά την διάρκεια ισχύος της και
2. Την μεταφορά των λημμάτων 27α, 27β, 27γ, 27δ, 27ε, 29α, 29β, 29γ, 29δ, 37, 38α έτους υλοτομίας 2022 στο 2023.

**Νάουσα 28-11-2022**

**Ο εισηγητής**

**ΓΕΩΡΓΙΟΣ ΣΤΕΦΑΝΙΔΗΣ**

### **Δασολόγος - Περιβαλλοντολόγος**